Pe data de în 19 aprilie Curtea de Apel Galați a condamnat-o definitiv pe o femeie din județul Dâmbovița la un de închisoare cu suspendare pentru înșelăciune. În urma procesului, escroaca a fost obligată să restituie 7.500 de lei celor două persoane pe care le-a păcălit.
Prima victimă a escroacei a fost o lucrătoare la Salubritate din Focșani, care s-a întâlnit cu aceasta pe stradă, pe 4.11.2020.
„A fost acostată de inculpata …, care inițial a întrebat-o unde se află o biserică, iar ulterior i-a precizat că vrea să îi dea de pomană pentru regele …, deplasându-se împreună către biserică. În fața bisericii, inculpata a determinat-o pe persoana vătămată să îi dea bijuteriile pe care le avea asupra sa, respectiv patru perechi de cercei de aur, lănțișorul și inelul, ambele din argint, pe care inculpata le-a împachetat întru-un șervețel, iar ulterior într-o batistă și le-a legat cu scotch”, au scris procurorii în rechizitoriu.
Cu o abordare abilă, escroaca i-a înmânat victimei o batistă frumos împachetată și i-a rugat să o desfacă după o lună. La scurt timp, femeia a descoperit că în interiorul acesteia se aflau doar șervețele și o monedă de 50 de bani, realizând că a căzut pradă înșelăciunii. Valoarea bijuteriilor pierdute a fost estimată la 3.500 de lei.
După câteva luni, femeia a folosit aceeași schemă tot la Focșani. Pe 6.04.2021, o altă femeie a sesizat Poliția după ce a realizat că a fost înșelată prin cunoscuta metodă.
„A fost oprită de o persoană de sex feminin, care a întrebat-o despre locația unei biserici, deoarece dorea să dea de pomană în numele regelui …. Ii-a spus că îi dă de pomană și a atins-o astfel cu mâinile în zona urechilor și a mâinilor, ocazie cu care i-a luat o pereche de cercei din aur și două inele din aur. Ulterior, inculpata a introdus bijuteriile într-o batistă pe care a împachetat-o și i-a solicitat persoanei vătămate să nu o desfacă pentru o vreme”, spun anchetatorii în documentul prezentat în fața instanței.
Femeia păcălită și-a dat seama că în batista respectivă se aflau alte bijuterii, fără valoare, și i-a cerut escroacei să îi restituie bijuteriile, dar aceasta s-a urcat repede într-o mașină și s-a făcut nevăzută. Valoarea bijuteriilor a fost estimată la 4.000 de lei.
Autoritățile se confruntă acum cu problema găsirii escroacei. Din datele Poliției, aceasta a plecat în străinătate și nu se știe în prezent unde se află, motiv pentru care este puțin probabil ca victimele să își mai recupereze paguba.